rejauldu/bengali-wikipedia huggingface dataset:
ইসলামিকরণ (Arabic: أسلمة‎ aslamah), বা "ইসলামায়ন" হলো কোনো একটি সমাজ, গোষ্ঠী বা দলের ইসলামের দিকে ধাবিত হওয়া বা ইসলাম ধর্মে ধর্মান্তরিত হওয়ার প্রক্রিয়া, যা বাংলাদেশ,  সুদান, পাকিস্তান, ইরান, মালয়েশিয়া ও আলজেরিয়ায় সচরাচর দেখতে পাওয়া যায়। ইংরেজি অভিধানে একে মুসলিমাইজেশন বা মুসলিমায়ন (মুসলমানীকরণ) বলেও বিবেচনা করা হয়।   ইতিহাস   আরবায়ন বা আরবীকরণ   আরবীকরণ বলতে কোনো একটি অনারব অঞ্চলে ক্রমবর্ধমান আরবীয় সাংস্কৃতিক প্রভাব বিস্তার করাকে বুঝায়। যার ফলে ঐ অঞ্চলের বাসিন্দারা একসময় আরবি ভাষায় কথা বলে এবং/অথবা আরবি সংস্কৃতি ধারণ করে। নিজেদের বিজিত অঞ্চলে আরবীয় খ্রিস্টান ও আরবি-ভাষী ইহুদিদের বিরোধিতায় আরবি ভাষা ও সংস্কৃতি ছড়িয়ে দেওয়া ছিল সপ্তম শতাব্দীতে আরবীয় মুসলিমদের বিজয়গুলির মধ্যে সবচেয়ে গুরুত্বপূর্ণ অর্জন। ফলস্বরূপ আরবীয় জাতির কিছু আদিম উপাদান বিজিত সভ্যতার উপাদানের সাথে নানা রূপ ও ডিগ্রিতে সদৃশ্য হয়ে যায় এবং সামগ্রিকভাবে আরবীয়র বিপরীতে আরব বলে পরিচিত হয়। এখানে স্মরণীয়, আরবী-করণ আর ইসলামী-করণ একই বিষয় নয়। ইসলামীকরণ হলো- মাতৃভাষাকে অক্ষুণ্ণ রেখে সুস্থ সাংস্কৃতিক চর্চা; সাথে নিজ সত্তার পরিচিতি খুঁজে পাওয়া, যেমন- কোথায় ছিলাম. কোথায় আছি. কোথায় যাব ইত্যাদি প্রশ্নের উত্তর খুঁজা ইসলামীকরণের উদ্দেশ্য।https://www.icsbook.info/read-book/445   আরও দেখুন   আল-ওয়ালা ওয়াল-বারা  আমর বিল-মারুফ ওয়া নাহি আনিল মুনকার  মুনাফিক   তথ্যসূত্র   বিষয়শ্রেণী:ইসলামে ধর্মান্তর বিষয়শ্রেণী:ইসলামবাদ বিষয়শ্রেণী:ইসলামিকরণ
এলিমেন্টারি ওএস () উবুন্টুর উপর ভিত্তি করে তৈরি করা একটি একটি সহজে কনফিগারযোগ্য, ব্যবহারবান্ধব ও দৃষ্টিনন্দন গ্নু/লিনাক্স অপারেটিং সিস্টেম। এটি প্যানথিয়ন ডেস্কটপ পরিবেশের ফ্ল্যাগশিপ অপারেটিং সিস্টেম। ম্যাক ওএসের সাথে সাদৃশ্য রেখে এর ডিজাইন করা হয়েছে। উবুন্টুর উপর ভিত্তি করে বানানো বলে এতে উবুন্টুর প্যাকেজ ম্যানেজার ও সফটওয়্যার সেন্টার ব্যবহৃত হয়েছে।   ডিজাইন দর্শন   কাস্টোমাইজেশনের চেয়ে এলিমেন্টারি ওএস প্রকল্প তাৎক্ষণিক ব্যবহারযোগ্যতার উপর গুরুত্বারোপ করে। ডেভেলপারদের জন্যে তিনটি প্রধান নিয়ম হলো—"কনভিশন", "কনফিগারেশন এড়িয়ে চলা" এবং "ন্যূনতম ডকুমেন্টেশন"। শুরু থেকেই এলিমেন্টারি ওএস এর ডিজাইন, যেটা ম্যাক ওএস থেকে অনেকটাই প্রভাবিত, প্রশংসা ও সমালোচনা দুটোই গ্রহণ করেছে। প্যানথিয়নের শেল এলিমেন্টারি ওএসের অন্যান্য এপ্লিকেশন, যেমন প্ল্যাংক(ডক), গ্নোম ওয়েব (ডিফল্ট ওয়েব ব্রাউজার) এবং স্ক্র‍্যাচ(সাধারণ টেক্সট এডিটর)-এর সাথে একীভূত থাকে। এ ডিস্ট্রিবিউশন গালাকে(মাটারের উপর ভিত্তি করে) ডিফল্ট উইন্ডো ম্যানেজার হিসাবে ব্যবহার করে।   বহিঃসংযোগ    আরও দেখুন   লিনাক্স, লিনাক্স কার্নেলের উপর ভিত্তি করে নির্মিত একগুচ্ছ ইউনিক্স সদৃশ অপারেটিং সিস্টেম  উবুন্টু, সবচেয়ে জনপ্রিয় লিনাক্স ডিস্ট্রো  কালি লিনাক্স, পেন টেস্টিং লিনাক্স ডিস্ট্রো  ব্যাকবক্স, পেন টেস্টিং লিনাক্স ডিস্ট্রো  আর্চ লিনাক্স  মানজারো লিনাক্স, আর্চ লিনাক্স ভিত্তিক লিনাক্স ডিস্ট্রো  পাপ্পি লিনাক্স, একটি হালকা লিনাক্স ডিস্ট্রিবিউশন।  বিষয়শ্রেণী:লিনাক্স ডিস্ট্রিবিউশন বিষয়শ্রেণী:ওপেন সোর্স
শ্রীমুক্তসর সাহেব জেলা, কথ্য ভাষায় শহরের প্রাক্তন নাম মুক্তার বলে পরিচিত; ভারতের পাঞ্জাব রাজ্যের বাইশটি জেলার মধ্যে একটি। এর রাজধানী, শ্রীমুক্তসর সাহিব শহরটির আগে নাম ছিল মুক্তসর, শহরের নাম পরিবর্তনের পর জেলার নামটিও পরিবর্তন করা হয়েছে। জেলাটি নিজেই ঐতিহাসিকভাবে খিদ্রানে দি ধাব নামে পরিচিত ছিল। জনসংখ্যার ভিত্তিতে শ্রীমুক্তসর সাহেবের বৃহত্তম শহর হল মালৌত এবংগিদ্দেরবাহা; এছাড়াও জেলায় আরও কয়েকটি বিশিষ্ট শহর আছে।  ইতিহাস ১৯৯৫ সালের নভেম্বর মাসে ফরিদকোট জেলা থেকে মুক্তসর মহকুমাকে পৃথক করে শ্রীমুক্তসর সাহেব জেলা নামে একটি নতুন জেলা তৈরি করা হয়েছিল।http://www.censusindia.gov.in/2011census/dchb/0310_PART_B_DCHB_MUKTSAR.pdf  দশম শিখ গুরু, শ্রী গুরু গোবিন্দ সিংহের শেষ যুদ্ধক্ষেত্র, এই জেলার প্রধান শহরে অবস্থিত। ১৭০৫ খ্রিস্টাব্দে বর্তমানের শ্রীমুক্তসর সাহিবে মুক্তসরের যুদ্ধ হয়েছিল। এটি মুঘল এবং শিখের মধ্যে একটি প্রধান যুদ্ধ হিসেবে পরিগণিত। যুদ্ধের ময়দানটি চিহ্নিত করার জন্য এখানে গুরুদ্বারা টিব্বি সাহেব নামক গুরুদ্বারাটি নির্মাণ করা হয়েছে।  এই জেলায় অনেকগুলি ঐতিহাসিক গুরুদুয়ারা রয়েছে, যার মধ্যে আছে দরবার সাহিব, শহীদী গুরুদুয়ারা। মূল শ্রীমুক্তসর সাহিব শহরে গুরুদুয়ারা টিব্বি সাহেব রয়েছে। এছাড়াও জেলার গ্রামগুলিতে আরও বেশ কয়েকটি গুরুদুয়ারা রয়েছে।  এই অঞ্চলের চল্লিশ শহীদের স্মরণে মূল শ্রীমুক্তসর সাহিব শহরে প্রতিবছর জানুয়ারিতে মাঘী মেলা উদযাপিত হয়।  জলবায়ু শ্রীমুক্তসর সাহিব শহরের জলবায়ু হল শুষ্ক তৃণাবৃত এবং নিষ্পাদপ প্রান্তরের মত। সারা বছরে সময় খুব কমই বৃষ্টিপাত হয়। এই অবস্থানটি কোপ্পেন এবং গিগার বিএসএইচ হিসাবে শ্রেণিবদ্ধ করেছে। শ্রীমুক্তসর সাহিব গড় তাপমাত্রা ২৪.৪° সেন্টিগ্রেড। এখানে গড় বার্ষিক বৃষ্টিপাত ৩৮৪ মিমি।  জনসংখ্যার উপাত্ত  ২০১১ সালের আদম শুমারি অনুসারে শ্রীমুক্তসর সাহেব জেলার মোট জনসংখ্যা ৯০১,৮৯৬, ফিজি বা মার্কিন যুক্তরাষ্ট্রের ডেলাওয়্যারের জনসংখ্যার প্রায় সমান। জনসংখ্যার ভিত্তিতে এটি ভারতে ৪৬৪তম (মোট ৬৪০ জেলার মধ্যে) স্থানে আছে। জেলার জনসংখ্যার ঘনত্ব । ২০০১ - ২০১১ এর দশকে এর জনসংখ্যার বৃদ্ধির হার ছিল ১৬.১%। এখানে প্রতি এক হাজার পুরুষের জন্য ৮৯৫ জন মহিলা আছে এবং এখানে সাক্ষরতার হার ৬৬.৮%।  প্রধান জাট শিখ বংশগুলি হল - সিধু ব্রার, সান্ধু, সেখন, বুট্টার, গিল, মান, ভুল্লার, ঔলখ, ভার্ক, ধালিওয়াল, ধিল্লোঁ।  তথ্যসূত্র  বহিঃসংযোগ  বিষয়শ্রেণী:পাঞ্জাবের (ভারত) জেলা বিষয়শ্রেণী:শ্রীমুক্তসর সাহেব জেলা
একই নামের অন্যান্য ব্যক্তিবর্গের জন্য দেখুন আবদুল হক। আবদুল হক (জন্ম: অজানা) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।   জন্ম ও শিক্ষাজীবন  আবদুল হকের জন্ম  কুমিল্লা জেলার  চৌদ্দগ্রাম উপজেলার হোসেনপুর গ্রামে । তার বাবার নাম আলতাফ আলী এবং মায়ের নাম জুলেখা বিবি। তার স্ত্রীর নাম ফজিলাতুন্নেছা। তাদের তিন ছেলে।    কর্মজীবন  পাকিস্তান সেনাবাহিনীর প্রথম ইস্ট বেঙ্গল রেজিমেন্টে চাকরি করতেন আবদুল হক। ১৯৭১ সালের মার্চ-এপ্রিলে এই ব্যাটালিয়নের পশ্চিম পাকিস্তানে বদলি হয়ে যাওয়ার কথা ছিল। এর আগে ফেব্রুয়ারির মাঝামাঝি থেকে ইউনিটের অর্ধেক সৈনিক ছুটিতে এবং বাকিরা শীতকালীন প্রশিক্ষণে দিলেন। আবদুল হক সে সময় ছুটিতে ছিলেন। মুক্তিযুদ্ধ শুরু হলে তিনি যুদ্ধে যোগ দেন। নিজ এলাকায় প্রতিরোধ যুদ্ধে অংশ নেওয়ার পর তিনি ভারতে গিয়ে প্রথম ইস্ট বেঙ্গল রেজিমেন্টের সঙ্গে যোগ দেন। কামালপুর যুদ্ধের পর জেড ফোর্সের অধীনে কুড়িগ্রাম জেলার কোদালকাটিসহ আরও কয়েকটি যুদ্ধে তিনি অংশ নেন। কোদালকাটির যুদ্ধে তিনি আহত হন। তার পায়ে গুলি লাগে। সুস্থ হওয়ার পর তিনি আবার যুদ্ধে যোগ দেন।   মুক্তিযুদ্ধে ভূমিকা  ১৯৭১ সালের ৩১ জুলাই জামালপুর জেলার বকশীগঞ্জ উপজেলার সীমান্তবর্তী গ্রাম কামালপুরে ছিল পাকিস্তান সেনাবাহিনীর শক্তিশালী একটি প্রতিরক্ষা অবস্থান। ৩১ জুলাই ভোরে মুক্তিবাহিনী আক্রমণ করে এখানে। এই আক্রমণে কাট অব পার্টি হিসেবে দায়িত্ব পালন করে মুক্তিবাহিনীর অপর একটি দল। এই দলে ছিলেন আবদুল হক। আক্রমণের নির্ধারিত সময় ছিল গভীর রাতে। সন্ধ্যার পর মুক্তিযোদ্ধারা কামালপুরে যাত্রা করেন। সেদিন হঠাৎ মুষলধারে বৃষ্টি শুরু হয়। বৃষ্টি ও ঘোর অন্ধকার উপেক্ষা করে আবদুল হকসহ একদল মুক্তিযোদ্ধা ক্যাপ্টেন মাহবুবের নেতৃত্বে সময়মতোই সীমান্ত অতিক্রম করেন। তারা অবস্থান নেন কামালপুর-বকশীগঞ্জ সড়কের কামালপুরের এক মাইল দক্ষিণে কামালপুর-শ্রীবর্দী সড়ক জংশনে এবং উঠানীপাড়ায়। কামালপুর বিওপিতে মুক্তিবাহিনীর আক্রমণের সংবাদ শুনে পাকিস্তান সেনাবাহিনীর বকশীগঞ্জ কোম্পানি হেডকোয়ার্টার থেকে তিনটি সেনাভর্তি লরি কামালপুরের উদ্দেশ্যে যাত্রা করে। লরিগুলো রাত আনুমানিক সাড়ে চারটা বা পাঁচটার দিকে সেখানে উপস্থিত হয়। উঠানীপাড়া এলাকার সড়কে স্থাপন করা মাইনের বিস্ফোরণে দুটি লরি ক্ষতিগ্রস্ত হয়। আবদুল হকেরা সঙ্গে সঙ্গে তাদের ওপর আক্রমণ শুরু করেন। পাকিস্তানি সেনারাও দ্রুত পাল্টা আক্রমণ করে। তমুল যুদ্ধ চলতে থাকে। এই যুদ্ধে আবদুল হকসহ কয়েকজন যথেষ্ট সাহস প্রদর্শন করেন। তাদের সাহসিকতায় পাকিস্তানি সেনাবাহিনীর আটজন নিহত ও ১০-১১ জন আহত হয়। মুক্তিবাহিনীর একজন শহীদ ও দুই-তিনজন আহত হন। যুদ্ধশেষে মুক্তিযোদ্ধারা পশ্চাদপসরণ করে সীমান্ত এলাকায় চলে যান।    পুরস্কার ও সম্মাননা   বীর প্রতীক   তথ্যসূত্র    বহি:সংযোগ   বিষয়শ্রেণী:বীর প্রতীক বিষয়শ্রেণী:জীবিত ব্যক্তি বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
আফটার দিস (ইংরেজি: After This) হল পুরস্কার-বিজয়ী মার্কিন লেখক অ্যালিস ম্যাকডারমট রচিত এবং ২০০৬ সালে প্রকাশিত একটি উপন্যাস। এই উপন্যাসের উপজীব্য নিউ ইয়র্কের লং আইল্যান্ডের বাসিন্দা এক মার্কিন শ্রমিক পরিবার। এই পরিবারের চার সন্তান যৌন বিপ্লবের সমকালে কী অভিজ্ঞতার সম্মুখীন হয়, তা-ই বর্ণিত হয়েছে এই উপন্যাসে। কাহিনির প্রেক্ষাপট বিশ শতকের মধ্যভাগ, দ্বিতীয় বিশ্বযুদ্ধের সমাপ্ত থেকে রাষ্ট্রপতি রিচার্ড নিক্সনের শাসনকাল পর্যন্ত।  বইখানি সমালোচকদের থেকে ইতিবাচক প্রতিক্রিয়া পেয়েছে। অনেক ক্ষেত্রেই তাঁরা ম্যাকডারমটের লিখনশৈলীর উপর মন্তব্য করেছেন। পিটসবার্গ পোস্ট-গেজেট পত্রিকায় মন্তব্য করা হয় যে, উপন্যাসটির আখ্যানভাগ "নকশার দিক থেকে কেতাদুরস্ত, একটি সুন্দর রেস্তোরাঁর মার্জিত প্রবেশপথের ন্যায় কৃশ।"উদ্ধৃতি: "sophisticated in design, spare like an elegant entrée at a fine restaurant." দ্য নিউ ইয়র্ক টাইমস বইটিকে বছরের ১০০টি উল্লেখযোগ্য বইয়ের অন্যতম হিসেবে তালিকাভুক্ত করে।   লেখক সম্পর্কে  ১৯৫৩ সালের ২৭ জুন নিউ ইয়র্কের ব্রুকলিনে অ্যালিস ম্যাকডারমট জন্মগ্রহণ করেন। ১৯৭৫ সালে তিনি নিউ ইয়র্ক রাজ্য বিশ্ববিদ্যালয় থেকে স্নাতক হন এবং ১৯৭৮ সালে নিউ হ্যাম্পশায়ার বিশ্ববিদ্যালয় থেকে স্নাতকোত্তর ডিগ্রি অর্জন করেন। প্রথম জীবন থেকেই তিনি লেখালিখি শুরু করেছিলেন। কিন্তু তাঁর প্রথম উপন্যাস আ বিগামিস্টস’ ডটার ১৯৮২ সালের আগে প্রকাশিত হয়নি। ১৯৮৭ সালে তিনি তাঁর উপন্যাসগুলির জন্য হোয়াইটিং রাইটারস পুরস্কার জয় করেছিলেন। এই উপন্যাসগুলির কয়েকটি পুলিৎজার পুরস্কারের চূড়ান্ত প্রতিযোগী হিসেবে মনোনীত হয়েছিল এবং কয়েকটি জাতীয় গ্রন্থ পুরস্কার জয় করেছিল।   বিষয়বস্তু  উপন্যাসটির প্রেক্ষাপট নিউ ইয়র্কের লং আইল্যান্ড। আখ্যানের সূচনা দ্বিতীয় বিশ্বযুদ্ধের ঠিক পরেই। ১৯৪০-এর দশকের কোনও এপ্রিলে বছর ত্রিশের যুবতী মেরি রোজ গির্জা থেকে বের হয়। সে নিঃসঙ্গ ও বিষণ্ণ, নিজের বাবা ও ভাইয়ের দেখভালের দায়িত্ব তার উপরেই ন্যস্ত। শ্র্যাফট’স-এর একটি আউটলেটে খাবারের অর্ডার দেওয়া একটি লোকের সঙ্গে তার পরিচয় হয়। পরদিন আবার সেই লোকটির সঙ্গে দেখা হয় মেরির। সেখান থেকেই তাদের প্রেমের সূত্রপাত। কালে তাদের বিয়েও হয়। চার সন্তান হয় এই দম্পতির। প্রথম তিন সন্তান জেকব, মাইকেল ও অ্যানি বাবা-মায়ের সঙ্গে লং আইল্যান্ডে একটি আইরিশ ক্যাথলিক কমিউনিটিতে বাস করতে থাকে।  তাদের চতুর্থ সন্তান ক্লেয়ারের জন্মদাতা এক প্রতিবেশী। পূর্ব উপকূলভাগে একটি হ্যারিকেন আছড়ে পড়ায় এই পরিবারের লাউঞ্জেই তার জন্ম। এরপর ১৯৬০ ও ১৯৭০-এর দশকে পরিবারটি কীভাবে দিনযাপন করে তার ছবি উপন্যাসটিকে ধরা হয়েছে। পরিবারের সন্তানেরা কৈশোরে প্রবেশ করে এবং ১৯৬০-এর দশকের পরিবর্তনশীল সময় যৌন বিপ্লবের যুগে নিজেদের আবিষ্কার করে। তারপর তারা যৌবনে পদার্পণ করলে তারা তাদের পরিবার ও ধর্মীয় প্রেক্ষাপট থেকে বেরিয়ে আসে। জ্যেষ্ঠ সন্তান জেকব ভিয়েতনামে যুদ্ধ করতে যায় এবং ফরাসি সৈন্য-পরিখায় নিহত হয়। মাইকেল লং আইল্যান্ড ছেড়ে উত্তর নিউ ইয়র্কের কলেজে পড়াশোনা করতে যায়। কিন্তু যৌনাচার ও ড্রাগের নেশায় আসক্ত হয়ে পড়ে। এদিকে পরিবারে গ্রন্থকীট হিসেবে পরিচিত অ্যানি পড়াশোনার জন্য দেশ ছেড়ে যায় ইংল্যান্ডে। কিন্তু বাসে নিজের পছন্দের একটি মানুষকে দেখতে পেয়ে সে নিজের পরিকল্পনা বদলে ফেলে। কনিষ্ঠ সন্তান ক্লেয়ার গ্রীষ্মাবকাশ থেকে তার পূর্বতন ক্যাথলিক উচ্চ বিদ্যালয়ে ফিরে আসার পর দেখা যায় তার ব্যক্তিত্বে পরিবর্তন এসেছে এবং আত্মবিশ্বাসও অনেক বৃদ্ধি পেয়েছে।   আরও দেখুন    আইরিশ-মার্কিন   তথ্যসূত্র   বিষয়শ্রেণী:২০০৬-এর মার্কিন উপন্যাস বিষয়শ্রেণী:নিউ ইয়র্ক রাজ্যের প্রেক্ষাপটে উপন্যাস বিষয়শ্রেণী:ফারার, স্ট্রাউস অ্যান্ড গিরোউক্স প্রকাশিত বই
25px|alt=|link= Thank you for [[Special:Contributions/{{subst:BASEPAGENAME}}|your contributions]] to Wikipedia. In {{safesubst:#if:|your recent edit to :|one of your recent edits}}, you added links to an article which did not add content or meaning, or repeated the same link several times throughout the article. Please see Wikipedia's guideline on links to avoid overlinking. {{safesubst:#if:||Thank you.}}
আন্দ্রে সাল্ভাত ফরাসী সামরিক বাহিনীর একজন কর্ণেল ছিলেন। তিনি দ্বিতীয় বিশ্বযুদ্ধ, প্রথম ইন্দোচীন যুদ্ধ এবং আলজেরিয়া যুদ্ধতে অংশগ্রহণ করেছিলেন।  প্রারম্ভিক জীবন  আন্দ্রে সাল্ভাত ১৯২০ সালের ১৬ মে জন্মগ্রহণ করেন প্রাদেসে। তার পিতা প্রথম বিশ্বযুদ্ধের এক সেনা ছিলেন এবং মাতা ছিলেন মুদি দোকানদার। সাল্ভাত পারপিগ্নান এর এক মিলিটারি প্রিপ্রারেটোরী স্কুলে শিক্ষা নেন।  সেনাজীবন এবং দ্বিতীয় বিশ্বযুদ্ধ  ১৯৩৮ এর মে মাসে সাল্ভাত ফরাসী সেনাবাহিনীতে সৈনিক হিসেবে চাকরি পেয়ে যান। ১৯৩৯ সালের জুলাই মাসে লিবিয়াতে তিনি জেনারেল ইউগেন মিতেলহাউজারের অধীনে কাজ করেন সার্জেন্ট পদে। সাল্ভাত ১৯৪০ সালের ২২ জুন নাৎসি বাহিনীর জোর পূর্বক নিয়োগ প্রক্রিয়াকে প্রত্যাখ্যান করেন এবং ফিলিস্তিনে গিয়ে মুক্ত ফরাসী সৈন্যবাহিনীতে যোগদান করেন ক্যাপ্টেন রাফায়েল ফলিয়ট এর অধীনে।  কমিশনপ্রাপ্তি  ১৯৪৩ সালের ডিসেম্বরে তিনি লেফটেন্যান্ট হিসেবে কমিশন লাভ করেন এবং সাথে সাথে 'কলোনিয়াল ম্যাডেল' লাভ করেন লিবিয়াতে সাহসিকতা প্রদর্শনের জন্য। তিনি কর্ণেল পদে ১৯৭৩ সালে সেনাবাহিনী থেকে অবসর গ্রহণ করেন।  তথ্যসূত্র   বিষয়শ্রেণী:ফরাসী কর্ণেল বিষয়শ্রেণী:১৯২০-এ জন্ম বিষয়শ্রেণী:২০১৭-এ মৃত্যু বিষয়শ্রেণী:দ্বিতীয় বিশ্বযুদ্ধের ফরাসি সামরিক কর্মকর্তা
থাম্ব| ভিক্টরে কোম্পানির একটি ইঁদুরধরা ফাঁদ থাম্ব| একটি ইঁদুরধরা ফাঁদের প্রক্রিয়া ইঁদুরধরা ফাঁদ হল একটি বিশেষ ধরনের প্রাণীর ফাঁদ যা প্রাথমিকভাবে ইঁদুর ধরার জন্য এবং সাধারণত, ইঁদুর মারার জন্য নকশা করা হয়েছে। ইঁদুরধরা ফাঁদগুলি সাধারণত এমন স্থানে স্থাপন করা হয় যেখানে ইঁদুরের সন্দেহজনক উপদ্রব রয়েছে। বৃহত্তর ফাঁদগুলি অন্যান্য প্রজাতির প্রাণী যেমন বড় ইঁদুর, কাঠবিড়ালি, অন্যান্য ছোট ইঁদুর বা অন্যান্য প্রাণী ধরার জন্য নকশা করা হয়।   বহিঃসংযোগ    মাউসট্র্যাপ সোমবার - ইঁদুর ফাঁদের ভিডিও পরীক্ষা করা হচ্ছে।  সেরা ইঁদুর বিষ   বিষয়শ্রেণী:১৯শ শতাব্দীর উদ্ভাবন বিষয়শ্রেণী:ভিডিও ক্লিপযুক্ত নিবন্ধ বিষয়শ্রেণী:গৃহস্থালী সরঞ্জাম বিষয়শ্রেণী:স্তন্যপায়ী কীটপতঙ্গ নিয়ন্ত্রণ
thumb|কে. কুনহিরামন কে কুনহিরামন (জন্ম: ২৮ ফেব্রুয়ারি ১৯৪৮) কেরলের কাসারগোড়ের একজন ভারতীয় রাজনীতিবিদ। এর আগে তিনি বিধায়ক (বিধায়ক পরিষদের সদস্য) হিসাবে উদুমা কেন্দ্রের প্রতিনিধিত্ব করছেন।  উপরন্তু তিনি ভারতের কমিউনিস্ট পার্টি (মার্কসবাদী) (সিপিআই(এম)) এর একজন জেলা কমিটির সদস্য।   তথ্যসূত্র   বিষয়শ্রেণী:১৯৪৮-এ জন্ম বিষয়শ্রেণী:জীবিত ব্যক্তি বিষয়শ্রেণী:কেরলের ভারতের কমিউনিস্ট পার্টি (মার্ক্সবাদী) এর রাজনীতিবিদ বিষয়শ্রেণী:কেরল বিধানসভার সদস্য ২০১৬-২০২১ বিষয়শ্রেণী:কাসারগড় জেলার ব্যক্তি বিষয়শ্রেণী:কেরল বিধানসভার সদস্য ২০১১-২০১৬
প্রাথমিক কোষ হলো একটি ব্যাটারি যা একবার ব্যবহারের জন্য তৈরি করা হয় এবং বিদ্যুৎ এর মাধ্যমে রিচার্জ করা হয় না। এই কোষে তড়িৎ রাসায়নিক ক্রিয়া অপ্রত্যাবর্তী। প্রাথমিক কোষে রাসায়নিক পদার্থের মাধ্যমে বিদ্যুৎ উৎপন্ন হয়।  thumb|upright=2|A variety of standard sizes of primary cells. From left:4.5V multicell battery, D, C, AA, AAA, AAAA, A23, 9V multicell battery, (top) LR44, (bottom) CR2032  আরো দেখুন  ত্রিপল-এ ব্যাটারি  ড্রাই সেল ব্যাটারি  আর্দ্র সেল ব্যাটারি  বিষয়শ্রেণী:তড়িৎকোষের ধরন বিষয়শ্রেণী:তড়িৎকোষ
মানব বংশগতিবিদ্যা অনুসারে, প্রথম মাতৃবংশীয় মহিলা বা মাইটোকন্ড্রিয়াল ইভ বলতে সেই অজানা মহিলাকে বোঝায়, যিনি বিশ্বের সমস্ত পুরুষ ও নারীর নিকটতম আদি মাতা ছিলেন। পৃথিবীর সমস্ত মানব-মাতৃবংশীয় গোষ্ঠী এই প্রথম মায়ের সন্তানদের বংশধর। বিজ্ঞানীরা অনুমান করেন যে, প্রায় ২০০,০০০ বছর আগে উক্ত নারী আফ্রিকা মহাদেশে বাস করতেন। লক্ষণীয় যে গবেষণায় প্রমাণিত হয়েছে যে, ওয়াই ক্রোমোজোমের পূর্বধারা অনুযায়ী প্রথম আদি পুরুষ বা ওয়াই ক্রোমোজোমাল এডাম (যিনি বিশ্বের সমস্ত পুরুষের নিকটতম সাধারণ পূর্বপুরুষ ছিলেন) উক্ত নারীর জীবনকালের প্রায় ৫০,০০০ থেকে ৬০,০০০ বছর পর পৃথিবীতে জীবনকাল অতিবাহিত করেছেন।Mitochondrial Eve and Y-chromosomal Adam  The Genetic Genealogist  তথ্যসূত্র  বিষয়শ্রেণী:বংশাণুবিজ্ঞান বিষয়শ্রেণী:মানব ইতিহাস বিষয়শ্রেণী:নারীর ইতিহাস
ওয়েস্টার্ন অ্যাসোসিয়েশন অফ স্কুল অ্যান্ড কলেজস হল ক্যালিফোর্নিয়া এবং হাওয়াই, গুয়াম, মার্কিন সামোয়া আমেরিকান সামোয়া এবং উত্তরাঞ্চলের সরকারি এবং বেসরকারী বিশ্ববিদ্যালয়, কলেজ, মাধ্যমিক এবং প্রাথমিক বিদ্যালয়গুলির স্বীকৃতি প্রদানকারী একটি সংস্থা। মারিয়ানাস দ্বীপপুঞ্জ, মার্শাল দ্বীপপুঞ্জ ছাড়াও, ফেডারেটেড স্টেটস অফ মাইক্রোনেশিয়া, পালাউ, প্যাসিফিক রিম, পেরু, চেক প্রজাতন্ত্র, আর্মেনিয়া এবং পূর্ব এশিয়া।  ২০১২ পর্যন্ত, ডব্লিউএএসসি তিনটি ইউনিট সহ একটি একক সংস্থা ছিল। ২০১২ সালে, বিভিন্ন ইউনিট তিনটি পৃথক সংস্থায় বিভক্ত হয়েছে যেগুলি তাদের নামের অংশ হিসাবে ডব্লিউএএসসি সংক্ষিপ্ত রূপ ভাগ করে চলেছে: স্কুলগুলির জন্য অ্যাক্রিডিটিং কমিশন (এসিএস ডব্লিউএএসসি), কমিউনিটি এবং জুনিয়র কলেজগুলির জন্য স্বীকৃতি কমিশন (এসিসিজেসি), এবং ডব্লিউএএসসি সিনিয়র কলেজ এবং বিশ্ববিদ্যালয় কমিশন (ডব্লিউএসসিইউসি)।   স্কুলের জন্য স্বীকৃত কমিশন  স্কুলগুলির জন্য অ্যাক্রিডিটিং কমিশন (এসিএস ডব্লিউএএসসি)  কলেজ স্তরের নীচের স্কুলগুলিকে স্বীকৃতি দেয়। প্রাথমিক, জুনিয়র উচ্চ, মধ্যম, উচ্চ এবং প্রাপ্তবয়স্ক স্কুলগুলি অন্তর্ভুক্ত, সরকারী, বেসরকারী, বা গির্জা-সম্পর্কিত। এসিএস ডব্লিউএএসসি অলাভজনক, অ-ডিগ্রী প্রদানকারী পোস্ট সেকেন্ডারি প্রতিষ্ঠানগুলিকেও স্বীকৃতি দেয়।   কমিউনিটি এবং জুনিয়র কলেজের জন্য স্বীকৃত কমিশন  কমিউনিটি অ্যান্ড জুনিয়র কলেজের জন্য অ্যাক্রিডিটিং কমিশন (এসিসিজেসি)  সরকারি এবং বেসরকারি পোস্ট-সেকেন্ডারি প্রতিষ্ঠানগুলিকে মূল্যায়ন করে এবং স্বীকৃতি দেয় যেগুলি দুই বছরের শিক্ষা কার্যক্রম অফার করে এবং অ্যাসোসিয়েট ডিগ্রি প্রদান করে।  এসিসিজেসি-এর লক্ষ্য হল সদস্য প্রতিষ্ঠানগুলিকে "শিক্ষাগত মান এবং শিক্ষার্থীদের শেখার এবং অর্জনকে এগিয়ে নিতে সাহায্য করা। এই সহযোগিতা উদ্ভাবন, স্ব-বিশ্লেষণ, সমকক্ষ পর্যালোচনা এবং মান প্রয়োগের মাধ্যমে প্রাতিষ্ঠানিক শ্রেষ্ঠত্ব এবং ক্রমাগত উন্নতিকে উৎসাহিত করে।"    ডব্লিউএসসিইউসি সিনিয়র কলেজ এবং বিশ্ববিদ্যালয় কমিশন  ডব্লিউএএসসি সিনিয়র কলেজ এবং ইউনিভার্সিটি কমিশন (ডব্লিউএসসিইউসি) হল কলেজ এবং বিশ্ববিদ্যালয় গুলির জন্য একটি প্রাতিষ্ঠানিক স্বীকৃতি প্রদানকারী সংস্থা যা স্নাতক ডিগ্রি বা আরও উন্নত ডিগ্রি প্রদান করে।  এটি প্রাথমিকভাবে এবং এখনও প্রাথমিকভাবে ক্যালিফোর্নিয়া, হাওয়াই এবং প্রশান্ত মহাসাগরের প্রতিষ্ঠানগুলিকে স্বীকৃতি দেয়, সেইসাথে মার্কিন ডব্লিউএসসিইউসি-এর বাইরের সীমিত সংখ্যক প্রতিষ্ঠানকে ইউএস ডিপার্টমেন্ট অফ এডুকেশন দ্বারা অনেকগুলি প্রোগ্রামে ফেডারেল তহবিলের জন্য প্রাতিষ্ঠানিক যোগ্যতার প্রত্যয়ন হিসাবে স্বীকৃত করা হয়, যার মধ্যে রয়েছে ফেডারেল আর্থিক সহায়তায় ছাত্রদের অ্যাক্সেস।    আরো দেখুন    উচ্চ শিক্ষার স্বীকৃতির জন্য কাউন্সিল  উচ্চ শিক্ষার স্বীকৃত অ্যাক্রিডিটেশন অ্যাসোসিয়েশনের তালিকা  মার্কিন যুক্তরাষ্ট্রের শিক্ষা বিভাগ   তথ্যসূত্র   বিষয়শ্রেণী:বিদ্যালয় অনুমোদনকারী বিষয়শ্রেণী:মার্কিন যুক্তরাষ্ট্র ভিত্তিক বিলুপ্ত শিক্ষা প্রতিষ্ঠান
ইমরান মীর (জন্ম ৩০ সেপ্টেম্বর ২০০১) লোগার প্রদেশে জন্মগ্রহণকারী একজন আফগান ক্রিকেটার। ২০ অক্টোবর ২০১৭ তারিখে অনুষ্ঠিত ২০১৭-১৮ আহমেদ শাহ আবদালি ৪-দিনের টুর্নামেন্টে মিস আইনক অঞ্চলের হয়ে প্রথম শ্রেণির ক্রিকেটে আত্মপ্রকাশ করেছিলেন। ২০১৯ শপেজেজা ক্রিকেট লিগে কাবুল গলসের হয়ে ১২ ই অক্টোবর ২০১৯ সালে মীর টি-টোয়েন্টিতে অভিষেক করেন।  ২০১৯ সালের ডিসেম্বরে, তাকে ২০২০ অনূর্ধ্ব-১৯ ক্রিকেট বিশ্বকাপের জন্য আফগানিস্তানের দলে সদস্য করা হয়েছিল।   তথ্যসূত্র   বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:আফগান ক্রিকেটার বিষয়শ্রেণী:জীবিত ব্যক্তি বিষয়শ্রেণী:২০০১-এ জন্ম
কুতুবদিয়া সরকারি কলেজ একটি শিক্ষা প্রতিষ্ঠান যা  কক্সবাজার জেলার কুতুবদিয়া উপজেলায়  অবস্থিত। এটি বড়ঘোপ ইউনিয়নের মনোহরখালী গ্রামে অবস্থিত। এডুকেশনাল ইনস্টিটিউট আইডেন্টিফিকেশন নম্বর বা EIIN, হল ১০৬৩৩৪। ১৫ মার্চ, ১৯৮৫-এ এটি প্রথম চালু হয়।২০১৬ সালে এটি জাতীয়করণ করা হয়। ২০১৮ সালের ৮ আগষ্ঠ সকল শিক্ষক - কর্মচারী চাকুরী সরকারি করা হয়। বর্তমানে বিজ্ঞান, মানবিক ও ব্যবসা শিক্ষা শাখায় পাঠদান করা হয়। বিজ্ঞান-৭৫, মানবিক-৩৭৫ এবং ব্যবসায় ১২৫ আসন রয়েছে।   তথ্যসূত্র   বিষয়শ্রেণী:অসম্পূর্ণ শিক্ষাপ্রতিষ্ঠান বিষয়শ্রেণী:১৯৮৫-এ প্রতিষ্ঠিত শিক্ষাপ্রতিষ্ঠান বিষয়শ্রেণী:কক্সবাজার জেলার মহাবিদ্যালয় বিষয়শ্রেণী:কক্সবাজার জেলায় জাতীয় বিশ্ববিদ্যালয় অধিভুক্ত মহাবিদ্যালয়
বসিরহাট ভারতের পশ্চিমবঙ্গ রাজ্যের উত্তর ২৪ পরগণা জেলার বসিরহাট মহকুমার সদর শহর ও পৌরসভা এলাকা এবং ইছামতি নদীর তীরে অবস্থিত এই শহরটির শিকড় বহু পুরনো, এটি একসময় বাণিজ্যিক কেন্দ্র হিসেবে খ্যাতি অর্জন করেছিল, বর্তমানে শহরটি বসিরহাট মহকুমার তথা উত্তর ২৪ পরগনা জেলার পূর্বাংশের বৃহত্তম শহর এবং পূর্বপরিকল্পিত বসিরহাট জেলার সদর শহর হিসাবে পরিচিত, এবং শহরটি উত্তর ২৪ পরগনা জেলার সর্ববৃহৎ দুর্গাপূজা আয়োজন করে। প্রতিটি বছর, বিশেষ করে আশ্বিন মাসে, শহরের বিভিন্ন পূজামণ্ডপ আলোকসজ্জায় সেজে ওঠে, এবং হাজারো মানুষ এখানে প্রতিমা দর্শনে আসেন। বিশেষ করে শহরের ১০০ টিরও বেশি ঐতিহ্যবাহী বারোয়ারি পূজা এবং থিমযুক্ত প্রতিমা ও মণ্ডপ দর্শকদের আকর্ষণ করে।   ইতিহাস  বসিরহাট ভারত - বাংলাদেশ সীমান্তবর্তী একটি প্রাচীন শহর। স্বাধীনতার আগে এটি একটি বাণিজ্যকেন্দ্র ছিল। বসুদের হাট(ডক ঘাটের ইজারাদার বসু পরিবার),  বসুর হাট, বশির (লবণ)  হাট, অন্যমতে বাঁশের হাট থেকে বসিরহাট কথার উৎপত্তি। কারো মতে বসি (নিচু জমি) থেকে বসিরহাট। কেউ বলেন বসতি থেকে বসি,তার থেকে বসিরহাট।   বিভিন্ন ইতিহাসবিদের কথায় বসিরহাটের নামের নানা উৎস পাওয়া যায়। মহকুমা গঠনের সময়ে প্রশাসনিক কাজের জায়গা ছিল ইছামতী নদীর তীরে বর্তমানে সোলাদানার বাগুন্ডি গ্রাম। ওই বাগুন্ডিকে ইস্ট ইন্ডিয়া কোম্পানি লবণ ব্যবসার কেন্দ্র হিসাবে বেছে নিয়ে সেখানে ‘সল্ট সুপারিন্টেন্ডেন্ট’ অফিস করে। ইছামতীর লবণাক্ত জল থেকে নুন তৈরি হত। সে কারণে ইংরেজ আমলে বসিরহাটের বিভিন্ন গ্রামে ইছামতী নদীর ধারে নুনের গোলা তৈরি করা হয়। বসিরহাট শহরে ছিল নুনের বাণিজ্য কেন্দ্র। ১৮২২ সালে সেখানকার ‘নিমকি দেওয়ান’ বা সেরেস্তাদার হয়েছিলেন প্রিন্স দ্বারকানাথ ঠাকুর। কলকাতার বরাহনগর ঘাট থেকে ইছামতী নদী পথে বাগুন্ডিতে আসতেন দ্বারকানাথ। টাকির জমিদার মুন্সি কালীনাথ রায়চৌধুরী আতিথ্যে তার থাকার ব্যবস্থা হত।  এখানকার ব্যবসার আরেক পণ্য ছিল নীল। ১৮১০ সালে নীল চাষ শুরু হয় বসিরহাটে। ইছামতীর দু’ধার ঘেঁসে গড়ে ওঠে নীলকুঠি। বসিরহাটকে কেন্দ্র করে নুন ও নীল চাষের ব্যবসা চালায় ব্রিটিশরা। ১৮৪০ সালে ইছামতি নদীর ধারে হাট এবং আরও ৬০ বছর পরে ১৯০০ সালে প্রতিষ্ঠা করা হয় বসিরহাটের পুরাতন বাজার। বসিরহাটের নতুন বাজার স্থাপিত হয় ১৯২২ সালে। ইচ্ছামতি নদী ছিল যোগাযোগের মাধ্যম। নদীপথে মালপত্র নিয়ে এসে বিক্রি করা হত হাটে।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৬ মিটার (১৯ ফুট)।   জনসংখ্যার উপাত্ত  ভারতের ২০১১ সালের আদমশুমারি অনুসারে বসিরহাট শহরের জনসংখ্যা হল ১,২৫,২৫৪ জন। এর মধ্যে পুরুষ ৫১% এবং নারী ৪৯%।  এখানে সাক্ষরতার হার ৮৭.৩৫%। পুরুষদের মধ্যে সাক্ষরতার হার ৯০.৫১% এবং নারীদের মধ্যে এই হার ৮৪.১৫%। সারা ভারতের সাক্ষরতার হার ৭৭% তার চাইতে বসিরহাট এর সাক্ষরতার হার বেশি।  এই শহরের জনসংখ্যার ১০% হল ৬ বছর বা তার কম বয়সী।  আরও দেখুন  বসিরহাট জেলা পাইকপাড়া (বসিরহাট)   তথ্যসূত্র   বহিঃসংযোগ  বিষয়শ্রেণী:উত্তর চব্বিশ পরগনা জেলার শহর ও নগর বিষয়শ্রেণী:বসিরহাট বিষয়শ্রেণী:পশ্চিমবঙ্গের নগর
লেবার টুগেদার, পূর্বে কমন গুড লেবার নামে পরিচিত, একটি ব্রিটিশ থিঙ্ক ট্যাঙ্ক যা ব্রিটিশ লেবার পার্টির সাথে ঘনিষ্ঠভাবে যুক্ত। ২০২০ সালের লেবার নেতৃত্ব নির্বাচনের সময় এটি নিরপেক্ষ ছিল, কিন্তু তারপর থেকে কেয়ার স্টারমারের কণ্ঠ সমর্থক। এটি জনমত পরিমাপ করতে এবং রাজনৈতিক নীতির বিকাশের জন্য কাজ করে এবং ২০২৪ সালের সাধারণ নির্বাচনে এবং সেইসাথে সরকারে দ্বিতীয় মেয়াদে লেবারকে সমর্থন করেছিল। এটিকে দ্য গার্ডিয়ান, পলিটিকো, দ্য টাইমস এবং বিজনেস ইনসাইডার বর্তমান লেবার পার্টি,  একটি অত্যন্ত প্রভাবশালী গোষ্ঠী হিসাবে বিবেচনা করে এবং এটির ২০২৪ ইশতেহারের একটি "ইনকিউবেটর" হিসাবে দেখা হয়। এটি সেন্টার-ডান থিঙ্ক ট্যাঙ্ক অনওয়ার্ডের সাথে সাদৃশ্যপূর্ণ হওয়ার চেষ্টা করেছে।   তথ্যসূত্র   বিষয়শ্রেণী:যুক্তরাজ্য ভিত্তিক রাজনৈতিক ও অর্থনৈতিক চিন্তাকেন্দ্র বিষয়শ্রেণী:শ্রমিক দল (যুক্তরাজ্য) এর উপদল
১৯৭৫ এএফসি মহিলা চ্যাম্পিয়নশিপ ছিল এএফসি মহিলা চ্যাম্পিয়নশিপের প্রথম আসর। এটি হংকংয়ে ১৯৭৫ সালে ২৫ আগস্ট থেকে ৩ সেপ্টেম্বর পর্যন্ত অনুষ্ঠিত হয়। অংশগ্রহণকারী দলগুলি ছিল নিউজিল্যান্ড, থাইল্যান্ড, অস্ট্রেলিয়া, হংকং, সিঙ্গাপুর, মালয়েশিয়া। প্রতিযোগিতায় থাইল্যান্ড বিরুদ্ধে ফাইনালে নিউজিল্যান্ড বিজয়ী হয়েছিল।  মাঠ  সবগুলো ম্যাচই হংকংয়ের সরকারি স্টেডিয়ামে অনুষ্ঠিত হয়।    হংকং হংকং  সরকারি স্টেডিয়াম ধারণক্ষমতা: ৪০,০০০ 300px  অংশগ্রহণকারী দল  এএলএফসি সদস্যআমন্ত্রিতপ্রবেশ করেনি (এএলএফসি সদস্য)   গ্রুপ পর্ব   গ্রুপ এ   |- bgcolor="#ccffcc" |align=left| |২||২||০||০||৬||২||+৪||৪ |- bgcolor="#ccffcc" |align=left| |২||১||০||১||৫||৩||+২||২ |- |align=left| |২||০||০||২||০||৬||−৬||০ |}  ২৫ আগস্ট ১৯৭৫৩–২২৭ আগস্ট ১৯৭৫৩–০২৯ আগস্ট ১৯৭৫৩–০   গ্রুপ বি   |- bgcolor="#ccffcc" |align=left| |২||২||০||০||৫||০||+৫||৪ |- bgcolor="#ccffcc" |align=left| |২||১||০||১||২||৩||−১||২ |- |align=left| |২||০||০||২||০||৪||−৪||০ |}  ২৫ আগস্ট ১৯৭৫০–২২৭ আগস্ট ১৯৭৫৩–০২৯ আগস্ট ১৯৭৫০–২   নকআউট পর্ব    সেমি-ফাইনাল    তৃতীয় স্থান নির্ধারনী    ফাইনাল    বিজয়ী    বহিঃসংযোগ   RSSSF.com  বিষয়শ্রেণী:১৯৭৫-এ এশীয় ফুটবল বিষয়শ্রেণী:১৯৭৫-এ মহিলা ফুটবল বিষয়শ্রেণী:এএফসি নারী কাপ বিষয়শ্রেণী:স্বাগতিক হংকংয়ে আন্তর্জাতিক ফুটবল প্রতিযোগিতা বিষয়শ্রেণী:এএফসি নারী এশীয় কাপ আসর